Siobhan Donaghy

Siobhán Emma Donaghy (g. 1984 m. birželio 14 d. Londone) yra anglų dainininkė ir dainų autorė. Iki 2001 rugsėjo mėnesio ji buvo anglų pop grupės „Sugababes“ narė, po to ją pakeitė Heidi Range. Nuo to laiko Donaghy išleido du solinius albumus ir penkis singlus.

Vaikystė 
Siobhán Donaghy gimė Londone, Anglijoje, 1984 m. birželio 14 d. Ji turi dvi seseris Bevin ir Róisín. Pastaroji dirba kaip Siobhán visažistė. Siobhán yra airių ir marokiečių kilmės. Ji dainuoja nuo 12 metų, ir ją atrado buvęs All Saints vadybininkas Ron Tom, kuris po to dirbo su „Sugababes“.

„Sugababes“

1998–2001 m.: „One Touch“ 

Grupė buvo sukurta, kada Keisha Buchanan ir Mutya Buena, kurios buvo draugės nuo aštuonerių metų, susitiko Donaghy 1998 viename vakarėlyje, ir jos tada susitiko su Ron Tom. Iš pradžių grupė turėjo sudaryti tik Mutya ir Siobhán, bet įrašę keletą demo kūrinių, buvo pasiūlyta, kad prie grupės prisijungtų ir trečias narys. Mutya pakvietė į studiją Buchanan, ir paklausė ar ji moka dainuoti, išgirdę jos balsą jinai buvo pakviesta prisijungti prie grupės. Pavadinimas 'Sugababes', atsirado iš Buchanan mokyklinės pravardės, „Sugar Baby“ ('Cukrinis kūdikis'). Įrašydama albumą grupė buvo oficialiai žinoma kaip „Sugababies“. Kai visoms grupės narėms sukako keturiolika, joms London Records pasiūlė pasirašyti kontraktą ir pakeisti pavadinimą į brandesnį „Sugababes“ vardą.

Debiutinis singlas „Overload“ buvo labai sėkmingai išleistas Jungtinėje Karalystėje, ir grupė buvo nominuota „Brit Award“ apdovanojimui už „Geriausią singlą“, taip pat singlas pasiekė #3 Vokietijoje ir #2 Naujojoje Zelandijoje.

„Sugababes“ debiutinis albumas sėkmingai pasirodė Jungtinės Karalystės albumų tope, bei buvo išleisti trys singlai: „New Year“, „Run For Cover“ ir „Soul Sound“.

2001–2002 m.: paliekant „Sugababes“ 
Per gan sunkų „Sugababes“ turą Donaghy galiausiai tapo vis labiau nelaiminga dėl savo pozicijos grupėje. Per Japonijai skirtą reklaminę kelionę ji paliko grupę. Priežastis kodėl ji paliko grupę, yra, kad Siobhán norėjo pasinerti į mados pasaulį. Tačiau, dėl šio įvykio Mutya ir Keisha ilgai nesigraužė ir netrukus grupė vėl tapo trio, kai prie dviejų tikrųjų narių prisijungė Heidi Range – grupės „Atomic Kitten“ įkūrėja.

Siobhán pati pasakė, jog priežastis kodėl ji paliko grupę buvo Keisha Buchanan, kurią jinai apibūdino kaip „chuliganę“. Ji dėl to tapo labai prislėgta, kol galiausiai jai buvo diagnozuota klinikinė depresija. Ir ji toliau negalėjo būti Sugababes nare.

„Overloaded: The Singles Collection“ yra „Sugababes“ geriausių hitų albumas, kuris buvo išleistas 2006 m. lapkričio 13. Nors buvo žadėta jog visos dainos su Mutya Buena ir Donaghy bus perdainuotos Heidi Range ir Amelle Berrabah, tačiau šiame albume buvo galima girdėti „Sugababes“ palikusių narių balsus.

Solo karjera

2003–2004 m.: „Revolution In Me“ 

Donaghy palikus grupę, ji pradėjo rašyti dainas su savo buvusiu prodiuseriu Cameron McVey (kuris dirbo kartu su „Sugababes“, „All Saints“ ir Neneh Cherry), ir pradėjo dainuoti pasivadinus slapyvardžiu „Shanghai Nobody“. 2003 m. kovo mėnesį Donaghy išleido singlą „Nothing But Song“, kuris nepasiekė komercinės sėkmės, bet buvo gerai įvertintas kritikų, o singlą Siobhan išleido kaip Shanghai Nobody, nes nenorėjo, kad apie ją galvotų „Kaip merginą, kuri paliko Sugababes“. Tačiau po šio singlo Siobhan nebenaudojo savo slapyvardžio.

2003 m. birželio 23 d. ji išleido savo pirmąjį komercinį solo singlą „Overrated“, kurią parašė kartu su Cameron McVey, ir kuri pasiekė #19 vietą Jungtinėje Karalystėje. Pavadinimas singlo „Overrated“ yra Sugababes debiutinio singlo „Overload“ perdirbinys. Po pirmojo singlo „Overrated“, 2003 m. rugsėjo 15 d. buvo išleistas antrasis singlas „Twist Of Fate“ ir pasiekė #52 vietą. Po dviejų savaičių Siobhan išleido savo debiutinį solo albumą „Revolution In Me“.

Donaghy debiutinis albumas 2003 m. rugsėjo 29 d. buvo išleistas įrašų kompanijos „London Records“. „Revolution In Me“ debiutavo tik #117 vietoje. Dainas albumui parašė ir prodiusavo tiek Siobhan, tiek Cameron McVey ir Marlon Roudette iš „Mattafix“. Kiekviena iš 12 dainų, iš albumo yra kartu parašyta Donaghy su McVey, Preetesh Hirji, Matt Kent ir kitais.

„Parlophone“ nusipirko teises į albumą „Revolution In Me“, kai Siobhán pasirašė sutartį su šia įrašų kompanija.

2007–2008 m.: „Ghosts“ 

Donaghy nutraukė sutartį su „London Records“ 2005. Ji įrašė antrąjį albumą be jokios įrašų kompanijos pagalbos. Tačiau vėliau ji pasirašė kontraktą su „Parlophone“. Savo „MySpace“ tinklalapyje Siobhan patalpino dainą „Ghosts“. Tačiau pirmasis singlas buvo „Don’t Give It Up“. Videoklipas šiam singlui buvo nufilmuotas įvairiuose miestuose: Marakeše, Saviroje, El Jadida, Maroke ir kalnuose. Tačiau singlas pirmąją savaitę pasiekė tik #72, vėliau #45 vietą Jungtinėje Karalystėje. Donaghy vėliau sakė, jog singlo pagrindinis tikslas buvo pasiekti ne aukštą vietą, o tiktai supažindinti klausytojus su jos muzika, ir ji mano, kad pavyko. Antrasis singlas išleistas iš „Ghosts“ buvo daina „So You Say“, kurią išleido 2007 m. birželio 18 d. Šis singlas pasiekė labai žemą poziciją – #76 Jungtinėje Karalystėje.

Albumas „Ghosts“ buvo išleistas 2007 metų birželio 27 dieną, ir pasiekė tik #92 vietą Jungtinės Karalystės albumų tope, o paskiau jis iškrito iš topo. Donaghy pasakė: „Aš norėčiau, kad mano singlai turėtų komercinę sėkmę. Tačiau, tik tam, kad aš galėčiau išleisti kitą albumą.“ Siobhan reklamavo albumą daugelyje žurnalų, o laikraščiui „The London Paper“ pasakė: „Mano muzikas yra kitokia pop muzika, ir tai gana sunkus žanras, kadangi jis ne tikras pop, bet ir ne alternatyvi muzika, ir dėl to sunku išreklamuoti mano albumą.“

Albumas buvo įrašytas mažoje studijoje Prancūzijoje. Prodiuseris, kuris prodiusavo albumą „Ghosts“, James Sanger dirbo su tokiais atlikėjais kaip: U2, Keane ir Dido.

2008–dabartis: trečiasis studijinis albumas 
Siobhan viename koncerte pranešė, jog ji dirba prie naujojo albumo, kuris turėtų pasirodyti 2009 metais ir, kad jį prodiusuoja naujas prodiuseris Anthony Asher, ir kad albume bus daugiau šokio motyvų.

Kiti užsiėmimai 

Donaghy buvo pritariantysis balsas grupės „Mattafix“ albume „Signs Of A Struggle“ ir „Morcheeba“ albume „The Antidote“. Taip pat Siobhan kartais dirba DJ.

Diskografija

Albumai

Singlai

Šaltiniai

Nuorodos 
 Siobhán Donaghy’s oficiali svetainė internete 
 Siobhán Donaghy’s MySpace puslapis
 Apie Siobhán Donaghy Imdb.com

Donaghy
Donaghy
Donaghy
Anglijos dainininkai